Γνωμοδότηση σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας του Συμβουλίου 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή () (94/C 388/01)

Στις 26 Απριλίου 1994, και σύμφωνα με το άρθρο 100Α της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση

Το τμήμα περιβάλλοντος, δημόσιας υγείας και κατανάλωσης στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 7 Ioυνίου 1994. Εισηγητής ήταν ο κ. Gardner και συνεισηγητές οι κ. Jaschick και Lappas.

Κατά την 317η σύνοδο ολομέλειας (συνεδρίαση της 6ης Ιουλίου 1994), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

Α. Εισαγωγή

Η οδηγία του Συμβουλίου 89/398/ΕΟΚ () ρυθμίζει ορισμένα τρόφιμα μόνον όμως εφόσον προβάλλονται ισχυρισμοί ως προς τα θρεπτικά οφέλη τους.

Περιλαμβάνει γενικές διατάξεις όπως :

- τα εν λόγω τρόφιμα πρέπει να διακρίνονται σαφώς από τα τρόφιμα συνήθους κατανάλωσης 7

- η ονομασία υπό την οποία πωλείται ένα προϊόν πρέπει να συνοδεύεται από ένδειξη των ειδικών θρεπτικών χαρακτηριστικών του 7

- η επισήμανση των θρεπτικών χαρακτηριστικών του προϊόντος είναι υποχρεωτική.

Εκτός από τις γενικές αυτές απαιτήσεις, η οδηγία παρέχει στην Επιτροπή το δικαίωμα να καταρτίζει ειδικές οδηγίες οι οποίες να καθορίζουν περαιτέρω απαιτήσεις σχετικά με ορισμένες κατηγορίες τροφίμων. Οι ειδικές οδηγίες αυτές καταρτίζονται σύμφωνα με τη διαδικασία βάσει επιτροπής, δηλαδή δίχως να ζητείται γνωμοδότηση του ΕΚ και της ΟΚΕ.

Αφότου υιοθετήθηκε η οδηγία 89/398/ΕΟΚ, έχει σημειωθεί πρόοδος σε άλλες εργασίες που αφορούν το θέμα της διατύπωσης αξιώσεων. Ειδικότερα :

- μια γενική οδηγία σχετικά με τη διατύπωση αξιώσεων βρίσκεται σε προχωρημένο στάδιο επεξεργασίας από την CPS (Μόνιμη Επιτροπή Τυποποίησης) 7

- η οδηγία 79/112/ΕΟΚ () σχετικά με την επισήμανση των τροφίμων βελτιώνεται για να περιλάβει κυρίως την QUID (Ποσοτική δήλωση συστατικών).

Υπό τις νέες αυτές συνθήκες και επειδή πρέπει να ληφθεί υπόψη η έννοια της επικουρικότητας, το Συμβούλιο διαπίστωσε ότι ορισμένες από τις ειδικές αυτές οδηγίες ήταν πλέον περιττές και ζήτησε από την Επιτροπή να προβεί σε επανεξέταση του θέματος και να υποβάλει σχετικές προτάσεις. Αφού επανεξέτασε το θέμα, η Επιτροπή προτείνει :

1. Να μην τροποποιηθεί η οδηγία που υφίσταται ήδη για :

- τα παρασκευάσματα για βρέφη και τα παρασκευάσματα της δεύτερης βρεφικής ηλικίας.

2. Να συνεχισθούν οι εργασίες που αφορούν :

- τα τρόφιμα με βάση τα δημητριακά και άλλα τρόφιμα για βρέφη 7

- τα τρόφιμα για δίαιτες που προορίζονται για τον έλεγχο του βάρους 7

- τα διαιτητικά τρόφιμα για ειδικές ιατρικές χρήσεις.

3. Να εγκαταλειφθούν οι εργασίες που αφορούν :

- τα τρόφιμα με μικρή περιεκτικότητα σε νάτριο 7

- τα τρόφιμα χωρίς γλουτένη 7

- τα τρόφιμα για την καταβολή έντονης μυϊκής προσπάθειας 7

- τα τρόφιμα για τους διαβητικούς.

Β. Παρατηρήσεις

Υπενθυμίζεται ότι η οδηγία 89/398/ΕΟΚ ρυθμίζει προϊόντα μόνον σε περίπτωση που έχουν προβληθεί αξιώσεις ότι αυτά καλύπτουν τις ειδικές ανάγκες διατροφής των καταναλωτών. Εάν δεν διατυπώνονται σχετικοί ισχυρισμοί, τα ίδια αυτά τρόφιμα μπορούν να διατίθενται στο εμπόριο ελεύθερα χωρίς να υποβάλλονται σε ειδικούς ελέγχους.

Δεδομένου ότι έχει σημειωθεί πρόοδος όσον αφορά, σε γενικές γραμμές, τη διατύπωση ισχυρισμών και την επισήμανση, και ότι είναι απαραίτητο να αποφευχθούν οι περιττές ρυθμίσεις στην Ευρώπη των Πολιτών, η ΟΚΕ είναι σύμφωνη με την πρόταση.

Ωστόσο, κατά την κατάρτιση της πρότασης για τα παρασκευάσματα για βρέφη και τα παρασκευάσματα δεύτερης βρεφικής ηλικίας, η Επιτροπή οφείλει να εξετάσει τους εθνικούς κανόνες για τα κατάλοιπα και τις δυνατότητες καλύτερης εναρμόνισής τους.

Βρυξέλλες, 6 Ιουλίου 1994.

Η Πρόεδρος της

Οικονομικής και Κοινωνικής Επιτροπής

Susanne TIEMANN

() ΕΕ αριθ. C 108 της 16. 4. 1994, σ. 17.

() ΕΕ αριθ. L 186 της 30. 6. 1989.

() ΕΕ αριθ. L 33 της 8. 2. 1979.